**Stuff Smith** (født 14. august 1909 i Portsmouth, Scioto County Ohio, død 25. september 1967 i München) var en amerikansk jazzmusiker (fele), ansett for å være en av verdens ledende.

I ungdommen spilte han med Coleman Hawkins, Charlie Parker, Dizzy Gillespie, likte ikke bebop, ble en pioner på elektrisk fiolin, og ga ut et titall plater med egne besetninger. Han flyttet til København i 1965.

Hans første besøk i Norge var med Jazz at the Philharmonic til Nordstrandhallen i april 1957. Smith opptrådte med verdensstjernene Oscar Peterson, Herb Ellis, Ray Brown, Roy Eldridge, Jo Jones og Ella Fitzgerald; av Omar Heide Midtsæter vurdert som «gnistrende felespill av jazzfiolinistenes Grand Old Man med rot i tredve-årene». 
Smith lot inspirere den norske jazzfiolinisten Frank Ottersen som mente han «spilte freskt». Det samme gjaldt dansken Svend Asmussen da Smith opptrådte i København samtidig, i mars 1965. Men, i Norge måneden efter, havnet han på Rikshospitalet etter en konsert ved Metropol Jazz Club, og Dr. Hall tilrådte ikke at konserten kunne fortsette til Stockholm, så han reiste til Paris i stedet (bosatte seg der med konen), etter å ha blitt utskrevet og spilt for personalet. Hans akkompagnement var ved Karl Otto Hoff trommer, Øistein Ringstad piano og Bjørn Pedersen bass, som hadde hatt lykke som Ben Webseter-komp like før. Smith's musikalske uttrykk ble derfra beskrevet av Johs. Bergh som «sterkt musikalsk overraskende fraseforråd, i stor grad preget av klangeffekter som man normalt ikke hører hos fiolinister...». Opptak av NRK ved Thorleif Østereng ble til dokumentaren «15 minutter med felejazz», sendt i «Jazzhalvtimen» den 28.4.1965.

I likhet med Jimmy Cleveland meldte han avbud til Moldejazz 1965. Året etter var han i Oslo en drøy uke, ved *Club Manhattan* med Karl Otto Hoff og hans Hoff, samt *Down Town* med Einar Iversen piano, Gunnar Moreite og en bassist. Til Moldejazz 1966 kom han med blant andre Don Byas og underholdt på campingplassen. Så døde Smith året efter.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Find a Grave, Find a Grave 17050616, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6nq6sd4, besøkt 9. oktober 2017[Hentet fra Wikidata]
4. ↑  Omar Heide Midtsæter (25.4.1957). «Ny suksess for Nordstrandshallen. Hyggelig kveld med gode jazzmusikere». VG.
5. ↑  Eivind Solberg (3.2.1965). «Det skal nok bli råd med felejazz i fremtiden». VG.
6. ↑  «Stuff Smith på Rikshospitalet». VG. 17.4.1965.
7. ↑  Johs. Bergh (7.4.1965). «Stuff Smith på Metropol». VG.
8. ↑  Eivind Solberg (5.7.1965). «Jimmy Cleveland blåser i Molde». VG.
9. ↑  Tore Pedersen (8.8.1966). «Festivalen avviklet uten vansker-men det finnes de som har vært ute etter marihuana. Stuff Smith og Don Byas ble yndlinger i Molde». VG.

Eksterne lenker
---------------

* (en) Stuff Smith – kategori av bilder, video eller lyd på Commons Rediger på Wikidata
* (en) Stuff Smith på Discogs Rediger på Wikidata

* (en) Stuff Smith på MusicBrainz Rediger på Wikidata

* (en) Stuff Smith på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |